**บันทึกรายงานการประชุม**

สภาองค์การบริหารส่วนตำบลหนองตะไก้

**สมัยวิสามัญ สมัยที่ 1 ประจำปี พ.ศ. 2560**

## วันอังคารที่ 19 ตุลาคม พ.ศ. 2560

**ณ ห้องประชุมองค์การบริหารส่วนตำบลหนองตะไก้**

…………………………..

# ผู้มาประชุม จำนวน 22 คน

|  |  |  |  |  |  |
| --- | --- | --- | --- | --- | --- |
| ลำดับที่ | ชื่อ-สกุล | | ตำแหน่ง | ลายมือชื่อ | |
| 1 | นายสุชาติ | ตรงกลาง | ประธานสภา อบต. หนองตะไก้ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภา อบต. หนองตะไก้ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต. หมู่ที่ 1 | สุรพงษ์ | ดื่มพุทรา |
| 4 | นายธงชัย | จำปาโพธิ์ | สมาชิกสภา อบต. หมู่ที่ 2 | ธงชัย | จำปาโพธิ์ |
| 5 | นายชาญชัย | ดอนกระโทก | สมาชิกสภา อบต. หมู่ที่ 2 | ชาญชัย | ดอนกระโทก |
| 6 | นางสาวมรกต | ดอนกระโทก | สมาชิกสภา อบต. หมู่ที่ 3 | มรกต | ดอนกระโทก |
| 7 | นางรวยริน | พิมพ์ปรุ | สมาชิกสภา อบต. หมู่ที่ 3 | รวยริน | พิมพ์ปรุ |
| 8 | นายเอนก | พวงพิมาย | สมาชิกสภา อบต. หมู่ที่ 4 | เอนก | พวงพิมาย |
| 9 | นายรุ้ง | เจือกระโทก | สมาชิกสภา อบต. หมู่ที่ 5 | รุ้ง | เจือกระโทก |
| 10  11 | นายทศพล  นายชนะ | ศิริวงค์  แก้วดอนรี | สมาชิกสภา อบต. หมู่ที่ 5  สมาชิกสภา อบต. หมู่ที่ 6 | ทศพล  ชนะ | ศิริวงค์  แก้วดอนรี |
| 12 | นายอาทิตย์ | มากมูล | สมาชิกสภา อบต. หมู่ที่ 6 | อาทิตย์ | มากมูล |
| 13 | นายสิรภพ | ดอนกระโทก | สมาชิกสภา อบต. หมู่ที่ 7 | สิรภพ | ดอนกระโทก |
| 14 | นายอำนวย | ทูลกลาง | สมาชิกสภา อบต. หมู่ที่ 8 | อำนวย | ทูลกลาง |
| 15 | นางสาวธนพร | คูณกระโทก | สมาชิกสภา อบต. หมู่ที่ 8 | ธนพร | คูณกระโทก |
| 16 | นายวัชระ | มูลกระโทก | สมาชิกสภา อบต. หมู่ที่ 9 | วัชระ | มูลกระโทก |
| 17 | นายสุพรรณ | เชื้อนนท์ | สมาชิกสภา อบต. หมู่ที่ 10 | สุพรรณ | เชื้อนนท์ |
| 18 | นางชะม้าย | อาสสุวรรณ์ | สมาชิกสภา อบต. หมู่ที่ 11 | ชะม้าย | อาสสุวรรณ์ |
| 19 | นายอูน | กรวยสวัสดิ์ | สมาชิกสภา อบต. หมู่ที่ 11 | อูน | กรวยสวัสดิ์ |
| 20 | นายมานิตย์ | พิกุลทอง | สมาชิกสภา อบต. หมู่ที่ 12 | มานิตย์ | พิกุลทอง |
| 21 | นายสมเด็จ | ชัยสูงเนิน | สมาชิกสภา อบต. หมู่ที่ 12 | สมเด็จ | ชัยสูงเนิน |
| 22 | นายสุเมธ | ทิศกลาง | เลขานุการสภา อบต. หนองตะไก้ | สุเมธ | ทิศกลาง |

# ผู้ลาการประชุม จำนวน 3 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | | ตำแหน่ง |
| 1 | นางสำรวย | เลือดกระโทก | สมาชิกสภา อบต. หมู่ที่ 1 |

# 2 นายพงษ์ศิริ ชิดดีนอก สมาชิกสภา อบต. หมู่ที่ 4

3 นายพัน หาญสงคราม สมาชิกสภา อบต. หมู่ที่ 9

# ผู้ขาดประชุม จำนวน - คน

/ผู้เข้าร่วมประชุม...

# ผู้เข้าร่วมประชุม จำนวน 12 คน

|  |  |  |  |  |  |
| --- | --- | --- | --- | --- | --- |
| ลำดับที่ | ชื่อ-สกุล | | ตำแหน่ง | ลายมือชื่อ | |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายประกอบ | เชดนอก | เลขานุการนายกฯ | ประกอบ | เชดนอก |
| 5 | นายวิรัช | มานะการ | รองปลัด อบต. | วิรัช | มานะการ |
| 6 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 7 | นางสาวจารุณีย์ | เดชา | หัวหน้าสำนักปลัด | จารุณีย์ | เดชา |
| 8 | นางสาวอารีย์ | ชัยชนะ | ผู้อำนวยการกองสวัสดิการฯ | อารีย์ | ชัยชนะ |
| 9 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 10 | นายเสกสรร | ศรีสุระ | นายช่างโยธาอาวุโส | เสกสรร | ศรีสุระ |
| 11 | น.ส.ณัฐนันท์ | ยังทะเล | นักวิเคราะห์นโยบายและแผน | ณัฐนันท์ | ยังทะเล |
| 12 | นายพิเชฎฐ์ | พริ้งกระโทก | เจ้าพนักงานป้องกันฯ | พิเชฎฐ์ | พริ้งกระโทก |

เริ่มประชุมเวลา 09.030 น.

เมื่อสมาชิกสภา อบต.หนองตะไก้ มาถึงที่ประชุมโดยพร้อมเพรียงกันแล้ว เลขานุการสภา อบต. จึงเรียกให้สมาชิกสภาอบต. เข้าห้องประชุม และเชิญประธานสภาฯ จุดเทียน ธูป สวดมนต์และเปิดการประชุมสภา อบต. สมัยวิสามัญ สมัยที่ 1 ประจำปี พ.ศ. 2560

|  |  |  |
| --- | --- | --- |
| **ระเบียบวาระที่ 1** | **เรื่องที่ประธานจะแจ้งต่อที่ประชุม** | |
| รองประธานสภาฯ  (นายสมพงษ์ ชัยโคตร) | | : สวัสดีครับท่านนายกฯ สมาชิก อบต. หัวหน้าส่วนราชการและผู้เข้าร่วมประชุมทุกท่าน ผมขอเปิดประชุมสภา อบต.หนองตะไก้ ซึ่งวันนี้เป็นการประชุมสภา สมัยวิสามัญ สมัยที่ 1 ประจำปี พ.ศ. 2560 | |
|  |  | |
| **ระเบียบวาระที่ 2** | รับรองรายงานการประชุม | |
|  | **: การรับรองรายงานการประชุมสภา อบต. สมัยสามัญ สมัยที่ 3 ประจำปี พ.ศ. 2560 ครั้งที่ 2 เมื่อวันที่ 14 สิงหาคม 2560** | |
| รองประธานสภาฯ  (นายสมพงษ์ ชัยโคตร) | : การรับรองรายงานการประชุมในวันนี้ จะรับรองรายงานการประชุมสภา สมัยสามัญ สมัยที่ 3 ประจำปี พ.ศ. 2560 ครั้งที่ 2 เมื่อวันที่ 14 สิงหาคม 2560 | |
|  | : ต่อไปขอเชิญเลขานุการสภาฯ อ่านบันทึกรายงานการประชุมสภา สมัยสามัญ สมัยที่ 3 ประจำปี พ.ศ. 2560 ครั้งที่ 2 เมื่อวันที่ 14 สิงหาคม 2560 รายงานต่อที่ประชุมฯ | |
| เลขานุการสภาฯ  (นายสุเมธ ทิศกลาง) | : เลขานุการสภาฯ ได้อ่านรายงานการประชุมสภาฯ | |
| รองประธานสภาฯ  (นายสมพงษ์ ชัยโคตร) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้ามีขอเชิญครับ | |
| สมาชิกสภา อบต. หมู่ที่ 3 (น.ส.มรกต ดอนกระโทก) | : ขอแก้ไข หน้า 17 ข้อความเดิม “ผู้ตรวจรายงานการประชุม **น.ส.มรกต ดอนกระโทก** **สมาชิกสภา อบต. หมู่ที่ 3**” แก้ไขเป็น “ผู้ตรวจรายงานการประชุม **นางชะม้าย อาสสุวรรณ** **สมาชิกสภา อบต. หมู่ที่ 11**” | |
|  |  | |
| รองนายก อบต.  (นายนิยม กลิ่นค้างพลู) | : ขอแก้ไข หน้า 11 บรรทัดที่ 33 ข้อความเดิม “ยอดเงินสะสมที่นำไปใช้ได้ ณ วันที่ 30 กันยายน 2559 (ยอดตาม (1) หรือ (2) จำนวน **18,8966,790.77** บาท” แก้ไขเป็น “ยอดเงินสะสมที่นำไปใช้ได้ ณ วันที่ 30 กันยายน 2559 (ยอดตาม (1) หรือ (2) จำนวน **18,966,790.77** บาท” | |
| รองประธานสภาฯ  (นายสมพงษ์ ชัยโคตร) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ  : สมาชิกสภา อบต.ท่านใดเห็นควรรับรองรายงานการประชุมสภา สมัยสามัญ สมัยที่ 3 ประจำปี พ.ศ. 2560 ครั้งที่ 2 เมื่อวันที่ 14 สิงหาคม 2560 โปรดยกมือครับ | |
| **มติที่ประชุม** | : เห็นชอบ 19 เสียง งดออกเสียง 2 เสียง 1.นายสุชาติ ตรงกลาง ประธานสภาฯ 2.นายสมพงษ์ ชัยโคตร รองประธานสภาฯ  ลาประชุม 3 คน คือ 1.นางสำรวย เลือดกระโทก สมาชิกสภา อบต.หมู่ที่ 1 2.นายพงษ์ศิริ ชิดดีนอก สมาชิกสภา อบต.หมู่ที่ 4 3.นายพัน หาญสงคราม สมาชิกสภา อบต.หมู่ที่ 9 | |
| **ระเบียบวาระที่ 3** | กระทู้ถาม (ไม่มี) | |
| **ระเบียบวาระที่ 4** | เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว (ไม่มี) | |
| **ระเบียบวาระที่ 5** | **เรื่องที่เสนอใหม่** | |
|  | **5.1 รายงานการติดตามและประเมินผลแผนพัฒนาองค์การบริหารส่วนตำบล**  **หนองตะไก้ ประจำปีงบประมาณ พ.ศ. ๒๕๖๐** | |
| รองประธานสภาฯ  (นายสมพงษ์ ชัยโคตร) | : ด้วยนายกองค์การบริหารส่วนตำบลหนองตะไก้ ได้เสนอรายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ. ๒๕๖๐เพื่อรายงานและเสนอความเห็นชอบตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ.2559 ข้อ 29  : ต่อไป ขอเชิญนายกฯ ชี้แจงรายละเอียดรายงานการติดตามและประเมินผลแผนพัฒนาขององค์การบริหารส่วนตำบลหนองตะไก้ ประจำปีงบประมาณ พ.ศ. ๒๕๖๐ ต่อไป ขอเชิญท่านนายกฯ ครับ | |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้  ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ.2559 ข้อ 29 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินแผนพัฒนามีหน้าที่ดำเนินการติดตามและประเมินผลแผนพัฒนาองค์กรปกครองส่วนท้องถิ่น ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายใน 15 วัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่า 30 วัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี  ดังนั้น เพื่อให้การติดตามและประเมินผลแผนถูกต้องตามระเบียบดังกล่าว ทางคณะผู้บริหาร จึงขอเสนอเปิดประชุมสมัยวิสามัญ สมัยที่ 1 เพื่อรายงานการติดตามและประเมินผลแผนพัฒนาขององค์การบริหารส่วนตำบลหนองตะไก้  วัตถุประสงค์ของการติดตามและประเมินผล  1) เพื่อปรับปรุงประสิทธิภาพการจัดการและการบริหาร  2) เพื่อการปรับปรุงแผนงาน  3) เพื่อประเมินความเหมาะสมของการเปลี่ยนแปลงที่เกิดขึ้นกับโครงการ  4) เพื่อระบุแนวทางที่จะปรับปรุงมาตรการที่จะนำไปใช้ให้เหมาะสม  5) เพื่อความกระจ่างชัดของแผนงาน  6) เพื่อพัฒนาแผนงาน  7) เพื่อตอบสนองความต้องการของผู้ให้การสนับสนุนทางการเงิน  8) เพื่อทดสอบแนวความคิดริเริ่มในการแก้ไขปัญหาของท้องถิ่น  9) เพื่อตัดสินใจที่จะขยายโครงการหรือยุติโครงการ  ในการแต่งตั้งคณะกรรมการติดตามและประเมินผลแผนพัฒนาขององค์การบริหารส่วนท้องถิ่นนั้น จะแต่งตั้งโดยผู้บริหารท้องถิ่น โดยจะมีคณะกรรมการฯจำนวน 11 คน และคณะอนุกรรมการ จำนวน 5 คน  ยุทธศาสตร์และแนวทางการพัฒนาขององค์การบริหารส่วนตำบลหนองตะไก้ แบ่งออกเป็น 8 ยุทธศาสตร์ในการพัฒนา เพื่อเป็นแนวทางในการพัฒนานั้น แต่ละยุทธศาสตร์นั้น ขอเชิญท่านสมาชิกได้ร่วมกันพิจารณาว่ายุทธศาสตร์ใดโครงการใดได้กระทำไปแล้วในห้วงปีงบประมาณ 2560 โดยมีโครงการที่บรรจุอยู่ในข้อบัญญัติงบประมาณรายจ่าย ประจำปีงบประมาณ พ.ศ. 2560 จำนวน 94 โครงการ/กิจกรรม งบประมาณตามข้อบัญญัติ จำนวนเงิน 27,758,919 บาท และมีโครงการที่จ่ายขาดเงินสะสม ประจำปีงบประมาณ พ.ศ.2560 จำนวน 17 โครงการ จำนวนเงิน 7,998,300 บาท รวมโครงการ/กิจกรรมทั้งสิ้น 111 โครงการ จำนวนเงินทั้งสิ้น 35,757,219 บาท สามารถจำแนกได้ตามยุทธศาสตร์ ได้ดังนี้  1. ยุทธศาสตร์ด้านโครงสร้างพื้นฐาน มี 29 โครงการ จำนวนเงิน 15,170,350 บาท  2. ยุทธศาสตร์ด้านการศึกษา มี 20 โครงการ จำนวนเงิน 6,221,069 บาท  3. ยุทธศาสตร์ด้านสังคมและการแก้ไขปัญหาความเดือดร้อนให้กับประชาชน มี 14 โครงการ จำนวน 10,940,400 บาท  4. ยุทธศาสตร์ด้านการสาธารณสุข มี 6 โครงการ จำนวนเงิน 630,000 บาท  5. ยุทธศาสตร์ด้านการเกษตรและเสริมสร้างความเข้มแข็งตามหลักปรัชญาเศรษฐกิจพอเพียง มี 2 โครงการ จำนวนเงิน 90,000 บาท  6. ยุทธศาสตร์ด้านการบริหารราชการอย่างมีคุณภาพและประสิทธิภาพ มี 31 โครงการ จำนวนเงิน 1,700,400 บาท  7. ยุทธศาสตร์ด้านการอนุรักษ์และการพัฒนาทรัพยากรธรรมชาติและสิ่งแวดล้อม มี 2 โครงการ จำนวนเงิน 420,000 บาท  8. ยุทธศาสตร์ด้านการส่งเสริม ศาสนา วัฒนธรรม ประเพณีและกีฬา มี 7 โครงการ จำนวนเงิน 585,000 บาท  รวมทั้งสิ้น 111 โครงการ เป็นเงินทั้งสิ้น 35,757,219 บาท ครับ | |
| รองประธานสภาฯ  (นายสมพงษ์ ชัยโคตร) | : ตามที่ท่านนายก อบต. ได้ชี้แจงรายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ. ๒๕๖๐ ต่อที่ประชุมฯ ไปแล้วนั้น มีท่านสมาชิกสภา อบต.ฯ ท่านใดจะสอบถามหรือมีความเห็นเป็นอย่างอื่นหรือไม่ เชิญครับ | |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : เรียนท่านประธานสภาฯ และสมาชิกองค์การบริหารส่วนตำบลหนองตะไก้ ขอสอบถามในหน้า 35 ส่วนที่ 4 แบบประเมินผลการดำเนินงานตามแผนยุทธศาสตร์และความพึงพอใจต่อผลการดำเนินงานขององค์การบริหารส่วนตำบลหนองตะไก้ ส่วนที่ 2 ยุทธศาสตร์และโครงการในปี 2560 ข้อที่ 3 ยุทธศาสตร์และจำนวนโครงการที่ปรากฏอยู่ในแผนและจำนวนโครงการที่ได้ปฏิบัติ ในปีงบประมาณที่ผ่านมา เราจะมีด้วยกันทั้งหมด 8 ยุทธศาสตร์ เราจะเห็นว่ายุทธศาสตร์การพัฒนาด้านโครงสร้างพื้นฐานจำนวนโครงการที่ปรากฏอยู่ในแผนพัฒนา 56 โครงการ จำนวนโครงการที่ได้ปฏิบัติ 29 โครงการ คิดเป็นร้อยละ 51.79 คือในจำนวนโครงการ 56 โครงการ เราปฏิบัติจริงแค่ 29 โครงการ แล้วอีกเกือบครึ่งที่ยังไม่ได้ปฏิบัติ ทำไมถึงไม่ได้ปฏิบัติเราติดขัดเรื่องงบประมาณหรือว่าติดขัดเรื่องอื่น เพราะมันชี้ให้เห็นว่าจำนวนโครงการที่เราปฏิบัติได้จริงแค่ครึ่งเดียว มันจะสะท้อนให้เห็นว่าที่ท่านได้ส่งโครงการมาที่มันเป็นความเดือดร้อนของชาวบ้านมันได้รับการแก้ไขน้อยมาก ท่านต้องกลับไปคิดว่ามันเป็นเพราะสาเหตุอะไรถึงดำเนินการได้น้อย เป็นเพราะงบประมาณเรามีไม่เพียงพอหรือว่าเราเสนอโครงการมามากเกินไป และโครงการที่เสนอมามันทำได้จริงหรือไม่ มันจะเป็นตัวชี้วัดให้เห็นว่าการบริหารหน่วยงานของรัฐมีประสิทธิภาพมากน้อยเพียงไร ขอฝากท่านผู้บริหาร ท่านหัวหน้าส่วนราชการต่างๆในองค์กร ได้เข้าไปดูด้วยว่าโครงการต่างๆ ที่ตกหล่นปฏิบัติไม่ได้ ด้วยสาเหตุงบประมาณหรือว่าด้วยสาเหตุการบริหารงานของเรา ขอให้กลับไปดูด้วยครับ | |
| รองประธานสภาฯ  (นายสมพงษ์ ชัยโคตร) | : ตามที่ท่านนายก อบต. ได้ชี้แจงรายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ. ๒๕๖๐ ต่อที่ประชุมฯ ไปแล้วนั้น มีท่านสมาชิกสภา อบต.ฯ ท่านใดจะสอบถามหรือมีความเห็นเป็นอย่างอื่นหรือไม่ เชิญครับ | |
| สมาชิกสภา อบต. หมู่ที่ 6 (นายชนะ แก้วดอนรี) | : เรียนท่านประธานสภาฯ ขอสอบถามเรื่องยุทธศาสตร์ด้านการเกษตรและเสริมสร้างความเข้มแข็งตามหลักปรัชญาเศรษฐกิจพอเพียง มี 2 โครงการ ที่ปฏิบัติได้จริงมีโครงการอะไรบ้างครับ | |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ที่ท่านสมาชิกได้สอบถามมาเกี่ยวกับยุทธศาสตร์ด้านการเกษตรและเสริมสร้างความเข้มแข็งตามหลักปรัชญาเศรษฐกิจพอเพียง มี 2 โครงการ มีโครงการอะไรบ้าง ขออนุญาตให้รองปลัดองค์การบริหารส่วนตำบล ผู้รับผิดชอบงาน เป็นผู้ชี้แจงต่อที่ประชุมสภาฯ เพื่อทราบต่อไป | |
| รองปลัด อบต.  (นายวิรัช มานะการ) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ขอชี้แจงอย่างนี้นะครับ มี 2 โครงการ ได้แก่ 1. โครงการท้องถิ่นไทยรวมใจภักดิ์ รักษ์พื้นที่สีเขียว เราได้ดำเนินการปลูกต้นไม้และหญ้าแฝกที่บริเวณอ่างเก็บน้ำบ้านยอกขาม 2.โครงการคัดแยกขยะจากต้นทาง (ครัวเรือน) ได้มีการจัดอบรมการคัดแยกขยะจากต้นทางให้กับผู้นำหมู่บ้าน เด็กนักเรียน ที่โรงเรียนหนองบุญมากพิทยาคม และต่อด้วยการไปศึกษาดูงานที่อำเภอโนนแดง และได้ออกไปอบรมประชุมชี้แจงให้กับชาวบ้านทุกหมู่บ้านเพื่อทำความเข้าใจเกี่ยวกับการคัดแยกขยะ โครงการนี้เป็นโครงการต่อเนื่องได้ดำเนินการตลอดทั้งปีงบประมาณและโครงการนี้ก็จะดำเนินการต่อในปีงบประมาณ 2561 อีกครับ ขออนุญาตชี้แจงตามนี้ครับ | |
| ปลัด อบต.  (นายสุเมธ ทิศกลาง) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ผมขอชี้แจงเรื่องแผนพัฒนาอย่างนี้ครับ ยกตัวอย่างเช่น เส้นทางที่เชื่อมระหว่างตำบลถ้าไม่มีอยู่ในแผนพัฒนาเราก็ไม่สามารถดำเนินการขอรับการสนับสนุนงบประมาณจาก อบจ. ได้ และงานกิจกรรมเกี่ยวกับศาสนาและวัฒนธรรม เป็นที่รู้กันว่าบางอย่างเราไม่สามารถเบิกจ่ายได้ตามระเบียบใหม่ครับ | |
| รองประธานสภาฯ  (นายสมพงษ์ ชัยโคตร) | : ตามที่ท่านนายก อบต. ได้ชี้แจงรายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ. ๒๕๖๐ ต่อที่ประชุมฯ ไปแล้วนั้น มีท่านสมาชิกสภา อบต.ฯ ท่านใดจะสอบถามหรือมีความเห็นเป็นอย่างอื่นหรือไม่ เชิญครับ | |
| สมาชิกสภา อบต. หมู่ที่ 4 (นายเอนก พวงพิมาย) | : เรียนท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ก่อนอื่นผมต้องขอบคุณผู้บริหารสำหรับการจ่ายขาดเงินสะสมถนนของหมู่ที่ 4 ครับ ในส่วนเรื่องของโครงสร้างพื้นฐานสำหรับแก้ไขความเดือดร้อนของชาวบ้านในหมู่ที่ 4 ก็ยังมีความเดือดร้อนของชาวบ้านอยู่บ้างครับ อย่างเช่นในวันที่ 17 ตุลาคม ที่ผ่านมาได้เกิดฝนตกอย่างหนักภายในตำบลหนองตะไก้น้ำระบายไม่ทันได้เข้าท่วมบ้านเรือนชาวบ้านในหมู่ที่ 4 ชาวบ้านก็ได้มาร้องเรียนเรื่องน้ำท่วม ผมก็ได้แจ้งไปว่าจะทำเรื่องขอยืมรถแบคโฮของ อบต. มาเพื่อขุดร่องระบายน้ำให้ก่อน | |
| รองประธานสภาฯ  (นายสมพงษ์ ชัยโคตร) | : ตามที่ท่านนายก อบต. ได้ชี้แจงรายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ. ๒๕๖๐ ต่อที่ประชุมฯ ไปแล้วนั้น มีท่านสมาชิกสภา อบต.ฯ ท่านใดจะสอบถามหรือมีความเห็นเป็นอย่างอื่นหรือไม่ เชิญครับ (ไม่มีการอภิปรายหรือสอบถาม) | |
| **ที่ประชุม** | : รับทราบ | |
| **ระเบียบวาระที่ 6** | **เรื่องอื่นๆ** | |
| รองประธานสภาฯ  (นายสมพงษ์ ชัยโคตร) | : ท่านนายกฯ สมาชิกสภาองค์การบริหารส่วนตำบลหนองตะไก้ ท่านใดจะสอบถามเรื่องอื่นๆ เพิ่มเติมหรือไม่ ขอเชิญครับ | |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ เรื่องที่ 1 ขอเรียนเชิญร่วมกิจกรรม เนื่องในวโรกาส วันที่ 23 ตุลาคม เป็นวันคล้ายวันสวรรคตของ พระบาทสมเด็จพระจุลจอมเกล้าเจ้าอยู่หัว รัชกาลที่ 5 “พระปิยมหาราช” เพื่อเป็นการแสดงออกซึ่งความกตัญญูกตเวที และน้อมรำลึกถึงพระมหากรุณาธิคุณของพระองค์ท่านที่มีต่อพสกนิกรชาวไทย ในวันจันทร์ที่ 23 ตุลาคม 2560 ณ สนามหน้าที่ว่าการอำเภอหนองบุญมาก เวลา 08.30 น. เรื่องที่ 2 เรื่องเบอร์โทรศัพท์สำนักงาน 044-346-256 เรื่องที่ 3 เรื่องการจัดพิธีถวายดอกไม้จันทน์เนื่องในพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในวันที่ 26 ตุลาคม 2560 ณ วัดซับตะคร้อ ตำบลไทยเจริญ ขออนุญาตให้ นายพิเชฎฐ์ พริ้งกระโทก เจ้าพนักงานป้องกันฯ เป็นผู้ชี้แจงรายละเอียดเกี่ยวกับกำหนดการให้ทราบครับ เรื่องที่ 4 การจัดงานประเพณีวันลอยกระทงในปีนี้ของดจัดงานเนื่องมาจาก พระราชบัญญัติ การจัดซื้อจัดจ้างและการบริหารพัสดุภาครัฐ พ.ศ. 2560 ซึ่งยังไม่มีความแน่ชัดในระเบียบจึงเป็นการเสี่ยงต่อการเรียกเงินคืน ผมจึงของดการจัดงานประเพณีวันลอยกระทงของปีนี้ครับ | |
| เจ้าพนักงานป้องกันฯ  (นายพิเชฎฐ์ พริ้งกระโทก) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน เรื่องที่ 1 สำหรับจิตอาสาที่จะได้รับชุดในวันที่ 20 ตุลาคม ให้เลื่อนเป็นมารับรับในวันที่ 23 ตุลาคม แทน เรื่องที่ 2 เรื่องโรงทานอำเภอกำหนดให้ อบต.หนองตะไก้ จัดส่งน้ำแข็งสำหรับงานพิธี เรื่องที่ 3 เรื่องที่จอดรถจะมีด้วยกัน 3 จุด คือ ตลาดนัดของไทยเจริญ โรงเรียนบ้านใหม่ไทยเจริญ และที่ทำการอบต.ไทยเจริญ แต่จะมีรถไว้คอยบริการรับส่งภายในงานครับ สำหรับวันซ้อมใหญ่จิตอาสาทุกท่านต้องไปรวมตัวกันที่วัดซับตะคร้อ ในวันที่ 25 ตุลาคม จะมีการทำพิธีเหมือนวันจริงทุกประการ การแต่งกายให้ชุดสำรวมยังไม่ต้องใส่ชุดจิตอาสาก็ได้ เรื่องที่ 4 เรื่องกำหนดการพิธีถวายดอกไม้จันทน์ ตำบลหนองตะไก้จะเป็นช่วงเวลา 11.00 – 12.30 น. หรือเราจะไปก่อนหรือไปหลังเวลาก็ได้ครับ การเดินทางเราจะมีรถรับส่งจะจอดอยู่ที่ป้อมสายตรวจตำบลครับ เรื่องการแต่งกายก็ตามเอกสารที่แจกให้นะครับ | |
| รองประธานสภาฯ  (นายสมพงษ์ ชัยโคตร) | : ท่านนายกฯ สมาชิกสภาองค์การบริหารส่วนตำบลหนองตะไก้ ท่านใดจะสอบถามเรื่องอื่นๆ เพิ่มเติมหรือไม่ ขอเชิญครับ | |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : เรียนท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ผมมีเรื่องจะสอบถามครับ อบต.ของเราจะดูแลเรื่องเกี่ยวกับกับการก่อสร้างภายในตำบล คือชาวบ้านในหมู่ที่ 1 ได้มีการก่อสร้างรั้วผมเลยขอปรึกษาผู้รู้ว่าเราควรจะสร้างรั้วหลังเสาไฟฟ้าหรือเปล่าครับ เพราะว่าชาวบ้านได้สร้างรั้วเกินเสาไฟฟ้าออกมามันจะผิดหรือเปล่า | |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ ที่ท่านสมาชิกได้สอบถามมาเกี่ยวกับการก่อสร้างรั้วบ้าน ขออนุญาตให้ ขออนุญาตให้นายช่างโยธาอาวุโส เป็นผู้ชี้แจงต่อที่ประชุมสภาฯ เพื่อทราบต่อไป | |
| นายช่างโยธาอาวุโส  (นายเสกสรร ศรีสุระ) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ และผู้เข้าร่วมประชุมทุกท่าน ผมขออธิบายอย่างนี้นะครับ 1.ตามระเบียบกฎหมายกำแพงถือว่าเป็นอาคารตามกฎหมาย กำแพงที่ก่อสร้างในลักษณะคงทนถาวรจะต้องขออนุญาตก่อสร้างก่อนทุกครั้ง แต่ที่ตำบลเราไม่เคยมีการขออนุญาตมาก่อน 2.การสร้างรั้วไม่ต้องมีระยะห่างจากแนวเขตถนนแต่เขาให้สร้างในแนวเขตของตัวเองได้เพียงแต่ว่าในกรณีที่สร้างแบบมั่นคงถาวร กำแพงต้องสูงไม่เกิน 2 เมตร ถ้าติดที่สาธารณะจะต้องขออนุญาตก่อสร้างครับ | |
| รองประธานสภาฯ  (นายสมพงษ์ ชัยโคตร) | : ขอขอบคุณท่านสมาชิกฯ ท่านนายกฯ พร้อมทั้งผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต. หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ  : ขอปิดประชุม | |
|  |  | |

ปิดประชุมเวลา 12.30 น.

(ลงชื่อ) สุเมธ ทิศกลาง ผู้บันทึกรายงานการประชุม

(นายสุเมธ ทิศกลาง)

#### เลขานุการสภาองค์การบริหารส่วนตำบลหนองตะไก้

(ลงชื่อ) *รวยริน พิมพ์ปรุ* ผู้ตรวจรายงานการประชุม

(นางรวยริน พิมพ์ปรุ)

สมาชิกสภาองค์การบริหารส่วนตำบลหนองตะไก้ หมู่ที่ 3

(ลงชื่อ) *พงษ์ศิริ ชิดดีนอก* ผู้ตรวจรายงานการประชุม

(นายพงษ์ศิริ ชิดดีนอก)

สมาชิกสภาองค์การบริหารส่วนตำบลหนองตะไก้ หมู่ที่ 4

(ลงชื่อ) *ชะม้าย อาสสุวรรณ์* ผู้ตรวจรายงานการประชุม

(นางชะม้าย อาสสุวรรณ์)

สมาชิกสภาองค์การบริหารส่วนตำบลหนองตะไก้ หมู่ที่ 11

(ลงชื่อ) *สุชาติ ตรงกลาง* ผู้รับรองรายงานการประชุม

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้ **มีมติรับรองรายงานการประชุม**สภาสมัยสามัญ สมัยที่ 3 ประจำปี พ.ศ. 2560 ครั้งที่ 2 วันที่ 14 สิงหาคม พ.ศ. 2560 **เมื่อการประชุมสมัยวิสามัญ สมัยที่ 1 ประจำปี พ.ศ. 2560 วันที่ 19 ตุลาคม พ.ศ. 2560**

(ลงชื่อ) *สุชาติ ตรงกลาง*

(นายสุชาติ ตรงกลาง )

ประธานสภาองค์การบริหารส่วนตำบลหนองตะไก้